Tuisgemaakte roomys | Die Vryburger
Dit is warm en tyd vir heerlike koue tuisgemaakte roomys. U het nie n roomysmasjien nodig om hierdie roomys te maak nie en u kan ook verskeie geure en vrugte en sjokolade na u eie smaak byvoeg.
Peppermint Crisp Roomys
2 blikkies karamelkondensmelk (Caramel treat)
250 ml yskoue volroommelk
10 ml karamelgeur kitspoedingpoeier
250 ml room, sag geklits tot sponserig
2 X 49 gr Peppermint Crisp sjokoladestafies, fyngekap
Klits die karamelkondensmelk tot glad.
Voeg die yskoue melk en kitspoedingpoeier by en klits vir 3 minute tot dit begin verdik.
Voeg geklitste room by en klits nog 5 minute tot alles lig en sponsig is.
Voeg nou die fyngekapte Peppermint Crisp by en klits tot goed gemeng.
Skep die mengsel in n roomysbak, bedek en vries.
Bedien met louwarm sjokoladesous
Hierdie resep lewer 12 porsies roomys